Սերգեյ Սամսոնով

Սերգեյ  Անատոլևիչ Սամսոնով (, ), ռուս արձակագիր։ «Յասնայա Պոլյանա» գրական մրցանակի դափնեկիր (2019), «Զնամյա» և «Օկտյաբր» ամսագրերի մրցանակների դափնեկիր, «Ազգային բեսթսելլեր» (2009) և «Մեծ գիրք» (2017) գրական մրցանակների եզրափակիչի մասնակից։

Կենսագրություն  
Սերգեյ Սամսոնովը ծնվել է 1980 թվականի դեկտեմբերի 12-ին, Մոսկվայի մարզի Պոդոլսկ քաղաքում։ Դպրոցն ավարտելուց հետո ընդունվել և 2003 թվականին հաջողությամբ ավարտել է Մաքսիմ Գորկու անվան գրականության ինստիտուտը։ Աշխատել է Մոսկվայի քաղաքային հրատարակչություններից մեկում որպես գովազդային և ներկայացուցչական տեքստեր գրելու մասնագետ` միաժամանակ ակտիվորեն զբաղվելով գրական գործունեությամբ։ Նրա աշխատանքները լայնորեն տարածվել են ընթերցողների շրջանում և գրականագետները բարձր են գնահատել Սամսոնովի ստեղծագործությունները։ 2007 թվականին Սանկտ Պետերբուրգում հրատարակվել է Սամսոնով առաջին գիրքը` «Ոտքերը» վեպը, որը ռուս հանճարեղ ֆուտբոլիստ Սեմյոն Շուվալովի մասին է, ով փորձում էր խաղալ Եվրոպայի լավագույն ֆուտբոլային ակումբներից մեկում` «Բարսելոնայում»։ 

2008 թվականին «Էքսմո» հրատարակչությունում հրատարակվել է Սամսոնովի երկրորդ ստեղծագործությունը` «Կամլաևի անոմալիան» վեպը։ Վեպը կենսագրական է, որտեղ պատկերված է կոմպոզիտոր Մատվեյ Կամլաևի կյանքը։ Այդ գրական ստեղծագործությունը 2009 թվականին ընդգրկվել է «Ազգային բեսթսելլեր» գրական մրցանակի կարճ ցուցակում և դարձել եզրափակիչ փուլի մասնակից։

Սերգեյ Սամսոնովն իր ստեղծագործությունները գրում է տարբեր թեմաներով։ «Թթվածնային սահման» գիրքը պատմում է մայրաքաղաքի առևտրային կենտրոնում տեղի ունեցած սարսափելի ողբերգության մասին. տեղի ունեցած պայթյունի հետևանքով շատ մարդիկ են զոհվում։ Քննադատների կարծիքով գրողը ներթափանցող ու խորհրդավոր կերպով է ներկայացնում իր հերոսների պատմությունը։ Նա պատմում է իշխանության գաղտնիքների մասին և նկարագրում մի սիրո պատմություն։

2016 թվականին լույս տեսած Հայրենական մեծ պատերազմի մասին է «Բազեի սահմանը» վեպը, որը պատմում է միմյանց հետ պատերազմող երկու օդաչուների օդային մարտի մասին։ Վեպն ընդգրկվել է 2017 թվականի «Մեծ գիրք» գրական մրցանակի երկար ցուցակում և դարձել եզրափակիչ փուլի մասնակից։ 

2019 թվականի հոկտեմբերի 15-ին ժամանակակից ռուսական արձակ անվանակարգում «Հողից կառչել» վեպի համար Սերգեյ Սամսոնովն արժանացել է «Յասնայա Պոլյանա» մրցանակի։ Այդ աշխատությունը շոշափում է Դոնբասում զինված հակամարտության թեման։

Սերգեյ Սամսոնովը բնակվում է Մոսկվայում։

Մատենագիտություն 
Գրքեր
 Сергей Самсонов «Ноги» (2007),
 Сергей Самсонов «Аномалия Камлаева» (2008),
 Сергей Самсонов «Кислородный предел» (2009),
 Сергей Самсонов «Проводник электричества» (2011), 
 Сергей Самсонов «Железная кость»,
 Сергей Самсонов «Соколиный рубеж» (2016),
 Сергей Самсонов «Держаться за землю» (2018).

Պարգևներ և մրցանակներ  
 2009 - «Ազգային բեսթսելեր» գրական մրցանակի եզրափակիչ փուլի մասնակից «Կամլաևի անոմալիա» վեպի համար,
 2017 - «Մեծ գիրք» գրական մրցանակի եզրափակիչ փուլի մասնակից «Բազեի սահմանը» վեպի համար,
 2019 - Յասնայա Պոլյանա գրական մրցանակի դափնեկիր «Հողից կառչել»  վեպի համար,
 2019 - Մեծ գիրք գրական մրցանակի երկար ցուցակ «Երկիրը պահելը» վեպի համար,
 «Զնամյա» և «Օկտյաբր» ամսագրերի մրցանակների դափնեկիր,
 Դեբյուտ մրցանակի դափնեկիր։

Ծանոթագրություններ

Արտաքին հղումներ 
 Писатель Сергей Самсонов
 Сергей Самсонов и аномалия
 Сергей Самсонов. Интервью

«Յասնայա Պոլյանա» մրցանակի դափնեկիրներ
«Դեբյուտ» մրցանակի դափնեկիրներ
Խորհրդային գրողներ
Ռուս գրողներ
Մաքսիմ Գորկու անվան գրականության ինստիտուտի շրջանավարտներ
Ռուս արձակագիրներ